দলের কয়েকজন নেতা যুগান্তরকে জানান, সরকার একটি পরিস্থিতি সৃষ্টি করে বিএনপিকে নির্বাচনের বাইরে রাখার চেষ্টা করছে। তারা আবারও একতরফা নির্বাচনের মাধ্যমে ক্ষমতায় আসতে চাইছেন। কিন্তু এবার ফাঁকা মাঠে আওয়ামী লীগকে গোল দিতে দেয়া হবে না। সরকার যত কঠোর হবে বিএনপিও ততই কৌশলী হবে। তবে সরকার শেষ পর্যন্ত সমঝোতায় না এলে রাজপথকেই বেছে নেয়া হবে। সাধারণ জনগণ ও বিভিন্ন পেশার মানুষের সমর্থন নিয়েই এবার রাজপথের আন্দোলন হবে অভূতপূর্ব। যেটি বিএনপির আন্দোলন না হয়ে জনতার আন্দোলনে রূপ নেবে।